Brahim Mojtar

Brahim Mokhtar Boumakhrouta (født 1953) er en diplomat og politiker fra Vest-Sahara.

Han var Polisario-representant for Norge, Sverige, Finland og de baltiske landene, med kontor i Stockholm. Han er et fremstående medlem av diplomatkorpset til Den saharawiske arabiske demokratiske republikk (SADR). Han har hatt mange oppdrag rundt i verden, både som Polisario-representant og som ambassadør. Mojtar har også hatt stillinger i SADRs regjering.  

Brahim Mojtar vokste opp i El Aaiún og dro etterhvert til Spania for å studere økonomi ved Universitetet i Málaga. Da Marokko invaderte Vest-Sahara i 1975 var han på vei tilbake for å forsvare hjemlandet, da han fikk beskjed fra Polisario om å reise til Stockholm og starte Polisario-kontoret der, med ansvar for Norden. I 2007 fikk han igjen i oppdrag å fylle denne posten, etter å ha arbeidet i SADR-administrasjonen siden 2001. 

 Karriere 
 1976–1978 Polisario-representant i Stockholm for de nordiske landene.
 1978–1980 Ministerråd for Vest-Afrika på SADR-ambassaden i Benin.
 1980–1982 Ministerråd for Sentral-Amerika med ansvar for De karibiske øyer på SADR ambassaden i Panama.
 1982–1987 SADR-ambassadør for Mosambik og Sørlige Afrika.
 1987–1995 SADR-ambassadør for Etiopia, Den afrikanske union og Øst-Afrika.
 1987–1995 Permanent representant i Den afrikanske union for SADR.
 1995–2001 Polisario-representant for Irland og Storbritannia.
 2001–2003 Secretary General of Government, SADR.
 2003–2007 Protokollsjef for president Mohamed Abdelaziz.
 2007−2012 Polisarios representant i Stockholm for de nordiske landene.
 2012− SADRs statsråd for samarbeid

Brahim Mojtar har også utført diplomatiske punktoppdrag i 74 land på vegne av Den saharawiske arabiske demokratiske republikk.

 Referanser 

Kategori:Vest-Sahara